stanford-oval/wikipedia huggingface dataset:
Keef Hartley Band

Keef Hartley Band oli 1960-luvun lopulla perustettu jazzrockyhtye, jonka keulakuva oli Keef Hartley.
Keef Hartley perusti nimeään kantavan yhtyeen, jonka ensimmäinen pitkäsoittolevy Halfbreed ilmestyi vuonna 1969. Yhtyeeltä ilmestyi vielä viisi albumia ennen hajoamista vuonna 1972: Battle Of NW6 (1970), DERAM SML1054), The Time Is Near (1970, DERAM SML1071), Overdog (1971, DERAM SDL2), Little Big Band (1971, DERAM SDL4) ja Seventy Second Brave (1972, DERAM SDL9).
Yhtyeen alkuperäiskokoonpano oli: Keef Hartley, rummut; Miller Anderson, kitara ja laulu; Gary Thain, basso; Peter Dines, urut ja Spit James, kitara. Myöhemmin yhtyeessä soittivat muun muassa Mick Weaver, urut; Henry Lowther, trumpetti, viulu; Jimmy Jewell, saksofoni; Johnny Almond, huilu; Jon Hiseman ja Harry Beckett.
Keef Hartley Band oli yksi harvoista brittibändeistä, joka esiintyi Woodstockin festivaaleilla 1969. Yhtyeen musiikkia on verrattu Colosseumiin, Blood, Sweat and Tearsiin ja Chicagoon. Keef Hartley itse oli aikaisemmin soittanut muun muassa John Mayall & the Bluesbreakersissa.
Diskografia

Halfbreed (1969)
Battle Of NW6 (1969)
The Time Is Near (1970)
Overdog (1971)
Little Big Band (1971)
Seventy Second Brave (1972)
Not Foolish Not Wise (1999)
Kirjonaamapöllönen

| Kirjonaamapöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Naamapöllöset Ptilopsis
Laji::  granti
Kaksiosainen nimi
 Ptilopsis granti  Kollibay, 1910 
Synonyymit
 Ptilopsis erlangeri 
Katso myös
   Kirjonaamapöllönen Wikispeciesissä   Kirjonaamapöllönen Commonsissa 
Infobox OKNimi-testi OKIUCN-testi OK: 
Kirjonaamapöllönen (Ptilopsis granti) on jokseenkin pieni pöllöihin kuuluva lintu. Sitä tavataan Afrikassa päiväntasaajan eteläpuolisissa maissa. Sitä on aiemmin pidetty valkonaamapöllösen (P. leucopsis) alalajina mutta nykyisin ne katsotaan yleensä eri lajeiksi.
Se on 22–28 cm pitkä ja painaa 185–220 grammaa. Se on yläpuolelta harmaa mustin juovin, ja hartiahöyhenissä on valkoisia täpliä. Alapuolelta se on vaalea ja siinä on tummia juovia. Valkoista naamaa reunustaa musta reunus, ja suurien oranssien silmien ympärillä on mustaa. Päässä on kaksi korvatupsua. Nuorilla linnuilla naama on harmaa.
Se ääntelee nopein pulputtavin huhuilusarjoin, yleensä yöaikaan ja toistaen.
Sen esiintymisalue ulottuu Gabonista itään ja etelään Keniaan ja Namibiaan sekä Etelä-Afrikan pohjoisosiin. Linnun elinpiiriä on savanni ja kuiva metsä. Yleensä sen näkee yksin tai pareittain. Se saalistaa suuri selkärangattomia ja toisinaan pieniä nisäkkäitä, lintuja ja liskoja.
Se munii tavallisesti jonkun toisen linnun vanhaan pesään. Poikueeseen kuuluu kaksi tai kolme munaa, joita se hautoo noin 30 päivää. Nuoret linnut lähtevät pesästä noin kuukauden kuluttua kuoriutumisesta.
Linnulla on erikoinen kyky muuttaa ulkonäköään vaaran uhatessa. Se voi paisuttaa ruumistaan karkottaakseen muut pöllöt, tai se voi kaventaa itsensä näyttääkseen puun oksalta.
Aiheesta muualla

Owlpages.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Southern White-faced Owl
Käännös suomeksi
Komo

Komo tarkoittaa seuraavia asioita:
Komo, saari ja osa-alue Guinea-Bissaussa
Komo, Kosti Kotirannan lempinimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Komo”, voi hakea sivunnimihaulla, laajalla sivunnimihaulla tai tekstihaulla.
Kaurisjärvi

| Kaurisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°39′44″N, 23°30′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Himotunjärveen 
Järvinumero:  35.311.1.057
Mittaustietoja
Pinnankorkeus:  126,9 m  
Rantaviiva:  1,741 km  
Pinta-ala:  8,976 ha  
Saaria:  ei saaria 
 fiKaurisjärvi 
Kaurisjärvi  on Pirkanmaalla Ylöjärvellä Mutalan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,0 hehtaaria ja se on 650 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 126,9 metriä mpy.
Kommuuni

Kommuuni tarkoittaa yhteistaloudessa asuvaa ryhmää tai hallinnollista yhteisöä. Kommuunilla voidaan viitata myös kommunistiseen talousyhteisöön.
Kommuunit perustuvat yleensä asukkaiden yhteiselle maailmankatsomukselle, oli se sitten uskonnollinen, poliittinen tai vaikkapa ekologinen. Joskus kommuunit liittyvät kommunismiin ja sosialismiin. Tunnettuja kommuuneja ovat olleet muun muassa Neuvostoliiton valtionkommuunit, Kiinan kansantasavallan kansankommuunit, ja esimerkiksi israelilaiset kibbutsit.
Historiallisesti sanalla viitataan Pariisin kommuuniin, joka oli Ranskassa pari kuukautta vuonna 1871 toiminut vallankumoushallitus.
Kiinan tasavalta olympialaisissa

Vuosina 1912–1949 olemassa ollut Kiinan tasavalta osallistui olympialaisiin kolme kertaa, vuosina 1932, 1936 ja 1948. Kiinan sisällissodan jälkeen suurin osa maan olympiakomitean jäsenistä asui Taiwanilla, jossa toimiva olympiakomitea hyväksyttiin KOK:n jäseneksi vuonna 1951. Seuraavana vuonna myös Kiinan kansantasavaltaa edustanut urheiluliitto hyväksyttiin KOK:n jäseneksi.
Kim Ji-woon

Kim Ji-woon Toronton elokuvajuhlilla vuonna 2008.
Kim Ji-woon (s. 27. toukokuuta 1964) on eteläkorealainen elokuvaohjaaja ja käsikirjoittaja.
Filmografia

| Vuosi | Elokuva | Ohjaajana | Käsikirjoittajana |  |
| --- | --- | --- | --- | --- |
| 1998 | The Quiet Family | kyllä | kyllä |  |
| 2000 | The Foul King | kyllä | kyllä |  |
| 2000 | Coming Out | kyllä | kyllä |  |
| 2002 | Three (osa: "Memories") | kyllä | kyllä |  |
| 2003 | A Tale of Two Sisters | kyllä | kyllä |  |
| 2005 | A Bittersweet Life | kyllä | kyllä |  |
| 2008 | The Good, the Bad, the Weird | kyllä | kyllä |  |
| 2010 | I Saw the Devil | kyllä | ei |  |
| 2012 | Doomsday Book (osa: "Heavenly Creature") | kyllä | kyllä |  |
| 2013 | Last Stand | kyllä | ei |  |
|  | Jin-Roh: The Wolf Brigade/Inrang | kyllä | ei |  |
Aiheesta muualla

Kim Ji-woon Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kim Ji-woon
Käännös suomeksi
Kiinan tiede- ja teknologiayliopisto
Aiheesta muualla

Kuvia tai muita tiedostoja aiheesta Kiinan tiede- ja teknologiayliopisto Wikimedia Commonsissa
Kiin niemimaa

Kiin niemimaan sijainti
Nachikatsuura, Wakayama
Kiin niemimaa (jap. 紀伊半島, Kii-hantō) on Japanin Kansain alueella Honshūn saaren eteläosassa sijaitseva niemimaa, joka sisältää Wakayaman, Mien, Naran ja Ōsakan prefektuurit. Suurin osa niemimaasta on tiheää viileänlauhkeaa sademetsää.
Niemimaalla sijaitsevat muun muassa Kōyavuori sekä Japanin entinen pääkaupunki Nara. UNESCOn maailmanperintäluetteloon merkittyjä kohteita niemimaalla ovat Kii-vuoriston pyhät paikat ja pyhiinvaellusreitit.
Kei Nishikori

| Kei Nishikori |
| --- | --- |

Henkilötiedot
Syntynyt: 29. joulukuuta 1989 (ikä 34)
Kansalaisuus:   Japani
Tennispelaaja
Pituus:  178 cm
Paino:  68 kg
Kätisyys:  oikea
Ammattilaisena:  2007–
Palkintorahat:  25 102 112 USD
Kaksinpeli
Paras sijoitus:  4. (2.3.2015)
Turnausvoittoja:  12
Voitot/tappiot:  433–212
Grand Slam -turnauksissa
Australian avoimet:  puolivälierät (2012, 2015, 2016, 2019)
Ranskan avoimet:  puolivälierät (2015, 2017)
Wimbledon:  puolivälierät (2018)
Yhdysvaltain avoimet:  loppuottelu (2014)
Nelinpeli
Paras sijoitus:  447  (12. elokuuta 2019)
Voitot/tappiot:  27–34
Aiheesta muualla
www.keinishikori.com
ITF
ATP
| Mitalit> Maa:   Japani.Tennis. Olympialaiset  | Mitalit> Maa:   Japani.Tennis. Olympialaiset  | Mitalit> Maa:   Japani.Tennis. Olympialaiset  | Maa:   Japani> Tennis. |
| --- | --- | --- | --- |
|  Pronssia | Rio de Janeiro 2016 | kaksinpeli |  |
Kei Nishikori (s. 29. joulukuuta 1989 Shimane) on japanilainen tennispelaaja. Parhaimmillaan hän on ollut ATP-listalla neljäntenä maaliskuussa 2015. Hän on voittanut urallaan 12 ATP-turnausta kaksinpelissä.
Tennisura > 2008–2009

Vuonna 2008 Nishikori pääsi karsintojen kautta Delray Beachin turnaukseen. Ensimmäisellä kierroksella hän voitti Florian Mayerin ja toisella kierroksella Amer Delicin. Puolivälierässä hän voitti Bobby Reynoldsin ja välierässä Sam Querreyn. Finaalissa Nishikori voitti turnauksessa ykköseksi sijoitetun James Blaken luvuin 3–6, 6–1, 6–4, ja hänestä tuli ensimmäinen japanilainen mies lähes 16 vuoteen, joka on voittanut ATP-turnauksen. Elokuussa Nishikori sai villin kortin Pekingin olympialaisiin. Hänen pelinsä päättyivät avauskierroksella, kun hän hävisi Rainer Schüttlerille. Nishikori teki debyyttinsä Yhdysvaltain avoimissa 2008, jossa hän voitti avauskierroksella Juan Mónacon 6–2, 6–2, 5–7, 6–2. Toisella kierroksella hän voitti Roko Karanušićin ja kolmannella kierroksella neljänneksi sijoitetun David Ferrerin viisieräisessä ottelussa luvuin 6–4, 6–4, 3–6, 2–6, 7–5. Neljännellä kierroksella hän hävisi Juan Martín del Potrolle luvuin 6–3, 6–4, 6–3.
Vuonna 2009 Nishikori pelasi vain tammikuusta maaliskuuhun yltäen parhaimmillaan puolivälieriin kauden avanneessa Brisbanen turnauksessa. Hänen kautensa päätti kyynärpäämurtuma, josta hän aikoi toipua täydellisesti ennen paluutaan kilpakentille.
Tennisura > 2010–2011

Vuonna 2010 palattuaan tenniskentille Nishikorin ATP-ranking oli pudonnut jo sijan 900 paikkeille, kun se oli vielä vuotta aiemmin 56. Alkukaudesta hän pelasi lähinnä haastajaturnauksia, kunnes osallistui Ranskan avoimiin. Ensimmäisellä kierroksella Nishikori voitti viisieräisessä ottelussa Santiago Giraldon. Toisella kierroksella hän hävisi maailmanlistan kolmoselle, Novak Đokovićille. Wimbledonissa Nishikori hävisi maailmanlistan ykköselle, Rafael Nadalille. Yhdysvaltain avoimissa Nishikori selvitti tiensä karsintojen kautta pääsarjaan, jossa hän voitti toisella kierroksella viisi tuntia kestäneessä ottelussa Marin Čilićin luvuin 5–7, 7–6(6), 3–6, 7–6(3), 6–1. Kolmannen kierroksen ottelunsa hän joutui luovuttamaan toisessa erässä Albert Montañésia vastaan.
Vuonna 2011 Nishikori selviytyi Australian avoimissa kolmannelle kierrokselle voitettuaan Fabio Fogninin ja Florian Mayerin. Kolmannella kierroksella hän hävisi maailmanlistan sijalla yhdeksän olleelle Fernando Verdascolle. Helmikuussa hän pääsi välieriin Delray Beachin turnauksessa, jossa hävisi Janko Tipsarevićille. Huhtikuussa Nishikori pääsi loppuotteluun Houstonin turnauksessa, jossa hän hävisi Ryan Sweetingille. Ranskan avoimissa Nishikori voitti ensimmäisellä kierroksella Yen-hsun Lun, mutta hävisi toisella kierroksella Serhi Stah’ovskyille. Kesäkuussa Nishikori pääsi välieriin Eastbournen turnauksessa häviten Janko Tipsarevićille. Wimbledonissa hän hävisi ensimmäisellä kierroksella viisieräisen ottelun Lleyton Hewittiä vastaan. Yhdysvaltain avoimissa Nishikori luovutti ensimmäisen kierroksen ottelussaan Flavio Cipollaa vastaan. Kuala Lumpurin turnauksessa Nishikori pääsi välieriin, jossa hän hävisi jälleen Janko Tipsarevićille. Lokakuussa pelatussa Shanghain Masters-turnauksessa Nishikori voitti toisella kierroksella maailmanlistan sijalla kahdeksan olleen Jo-Wilfried Tsongan. Puolivälierissä hän voitti Aleksandr Dolgopolovin, kunnes hävisi välierissä maailmanlistan neloselle, Andy Murraylle. Turnauksen jälkeen Nishikori nousi maailmanlistalla sijalle 30, joten hänestä tuli korkeimmalle koskaan rankattu japanilainen miestennispelaaja. Marraskuussa Nishikori pääsi Baselin turnauksen loppuotteluun voitettuaan välierissä maailmanlistan ykkösen, Novak Đokovićin. Loppuottelussa hän kuitenkin hävisi Roger Federerille.
Tennisura > 2012

Nishikori pääsi puolivälieriin vuoden 2012 Australian avoimissa voitettuaan neljännellä kierroksella Jo-Wilfried Tsongan. Puolivälierässä hän hävisi Andy Murraylle. Lontoon olympialaisissa Nishikori hävisi puolivälierässä Juan Martin Del Potrolle. Lokakuussa hän voitti Tokion ATP-turnauksen voittaen finaalissa Milos Raonicin.
Tennisura > 2013

Helmikuussa 2013 Nishikori voitti Memphisin ATP-turnauksen voittaen finaalissa Feliciano Lopezin
Tennisura > 2014

Nishikori eteni semifinaaliin Brisbanen ATP-turnauksessa. US Openissa hän eteni finaaliin, jossa tuli tappio kroatialaiselle Marin Čilićille. Muutamaa viikkoa myöhemmin Nishikori voitti Kuala Lumpurin ATP-turnauksen voittamalla finaalissa Ranskan Julien Benneteaun.
Aiheesta muualla

Kuvia tai muita tiedostoja aiheesta Kei Nishikori Wikimedia Commonsissa
Kei Nishikorin kotisivut
Kei Nishikori profiili ATP:n kotisivuilla
Reese Witherspoon

| Reese Witherspoon |
| --- | --- |
 Reese Witherspoon Toronton elo­kuva­juhlilla vuonna 2014.
Henkilötiedot
Koko nimi:  Laura Jeanne Reese Witherspoon
Syntynyt: 22. maaliskuuta 1976 (ikä 48) New Orleans, Louisiana, Yhdysvallat
Ammatti:  näyttelijä, elokuvatuottaja
Puoliso:  Ryan Philippe (vih. 1999–2007) Jim Toth (vih. 2011–2023)
Lapset:  3
Näyttelijä
Aktiivisena:  1991–
Palkinnot
 Parhaan nais­pää­osan Oscar ja Golden Globe   2006 Walk the Line 
Aiheesta muualla
IMDb 
Elonet
Laura Jeanne Reese Witherspoon (s. 22. maaliskuuta 1976 New Orleans, Louisiana) on yhdys­valtalainen Oscar-palkittu näyttelijä ja tuottaja.
Witherspoon on uransa aikana palkittu Oscarilla, Golden Globella, Baftalla, Prime­time Emmyllä sekä Screen Actors Guild -palkinnolla. Vuonna 2010 hän sai tähden Hollywood Walk of Famelle.
Varhainen elämä

New Orleansissa syntynyt Wither­spoon asui ensimmäiset neljä vuottaan Saksassa, jossa hänen kirurgi-isänsä oli komennuksella Yhdys­valtain armeijan palveluksessa. Palattuaan Amerikkaan Wither­spoon vietti lapsuutensa Tennesseen Nashvillessä.
Ura

Witherspoon koe-esiintyi ensimmäiseen elo­kuvaansa Vain kuu kuulee vuonna 1991. Samana vuonna 15-vuotias Witherspoon sai toisen roolinsa televisio­elo­kuvasta Askel elämään. Vuonna 1996 hän esiintyi elo­kuvassa Hiipivää kauhua. [lähde? ]
Witherspoonin läpi­murto­elo­kuvana on Blondin kosto (2001). Sweet Home Alabamassa vuonna 2002 hän näytteli pää­roolissa nuorta muoti­suunnittelijaa. Vuonna 2003 Wither­spoon esiintyi Blondin kosto 2 -elo­kuvassa. Vuoden 2005 elo­kuvassa Walk the Line hän esitti laulaja Johnny Cashin laula­javaimoa June Carter Cashia. Hän voitti roolistaan parhaan nais­pää­osan Oscarin sekä Golden Globen, Baftan ja SAG-palkinnon. Wither­spoon ääninäytteli Simpsonit-sarjassa. Hän näytteli televisiosarjassa Frendit Jennifer Anistonin roolihahmon Rachelin siskoa. [lähde? ]
Vuonna 2014 Wither­spoon tuotti jännitys­elo­kuvan Gone Girl. Vuonna 2016 hän näytteli mini­sarjassa Big Little Lies. Hänet palkittiin sarjasta Prime­time Emmyllä tuottajana. [lähde? ]
Vuonna 2018 ilmoitettiin, että Blondin kosto -elo­kuva­sarja saisi kolmannen elo­kuvan, jossa Wither­spoon näyttelee pää­osaa. Blondin kosto 3 saisi ensi-iltansa ystävänpäivänä vuonna 2020.
Yksityiselämä

Witherspoon tapasi näyttelijä Ryan Phillippen 21-vuotissyntymäpäivillään maaliskuussa 1997. He kihlautuivat joulukuussa 1998 ja avioituivat 5. kesäkuuta 1999. Heillä on kaksi yhteistä lasta: vuonna 1999 syntynyt tytär ja vuonna 2003 syntynyt poika. Witherspoon ja Phillippe ilmoittivat erostaan 30. lokakuuta 2006 ja Witherspoon haki avioeroa 8. marraskuuta 2006 vedoten sovittamattomiin erimielisyyksiin.
Witherspoon avioitui maalis­kuussa 2011 näyttelijöiden agenttina työskentelevän Jim Tothin kanssa. Heillä on vuonna 2012 syntynyt poika. Maaliskuussa 2023 Witherspoon ja Toth ilmoittivat erostaan 11 vuoden avioliiton jälkeen.
Aiheesta muualla

Kuvia tai muita tiedostoja aiheesta Reese Witherspoon Wikimedia Commonsissa
Reese Wither­spoon vuonna 2012.
Kiina-ilmiö

Kiina-ilmiö voi tarkoittaa seuraavia asioita:
Kiina-ilmiö, länsimaisten yritysten tuotannon ja työpaikkojen siirtyminen työvoimakustannuksen ja korkean verotuksen vuoksi Kiinaan ja muihin halpojen tuotantokustannusten maihin, ks. ulkomaaninvestointi
sydämen sulamisonnettomuus, ydinonnettomuustyyppi, jota on muun muassa populaarikulttuurissa kutsuttu ”Kiina-ilmiöksi”
Kiina-ilmiö, Burton Wohlin kirjoittama ydinonnettomuudesta kertova romaani.
Kiina-ilmiö (engl. The China Syndrome), James Bridgesin ohjaama yhdysvaltalainen elokuva vuodelta 1979. Elokuva perustuu saman nimiseen romaaniin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiina-ilmiö”, voi hakea sivunnimihaulla, laajalla sivunnimihaulla tai tekstihaulla.
Keeley Hawes

| Keeley Hawes |
| --- | --- |
 Keeley Hawes vuonna 2008.
Henkilötiedot
Koko nimi:  Claire Hawes
Syntynyt: 10. helmikuuta 1976 (ikä 48) Lontoo, Yhdistynyt kuningaskunta
Ammatti:  näyttelijä
Puoliso:  Matthew Macfadyen
Näyttelijä
Aktiivisena:  1989–
Merkittävät roolit:  Alex Drake (Ashes to ashes)
Aiheesta muualla
IMDb
Claire ”Keeley” Hawes (s. 10. helmikuuta 1976 Lontoo) on englantilainen näyttelijä, joka aloitti uransa 1980-luvun lopulla.
Hawes on näytellyt muun muassa elokuvissa Arvoituksia arkussa ja Pankkikeikka. Lisäksi hän on esiintynyt televisiosarjoissa Mutual Friends, Ashes to Ashes, Erikoisjoukkue, Identity, Line of Duty sekä Bodyguard.
Hänellä on myös useita äänirooleja Tomb Raider -peleissä. Vuonna 1996 hän esiintyi englantilaisen Suede-yhtyeen musiikkivideossa ”Saturday Night”. Hän näytteli Lady Agnes Hollandia BBC:n tuottamassa Kahden kerroksen väkeä -sarjan jatko-osassa Upstairs, Downstairs vuosina 2010–2012.
Yksityiselämä

Keeley Hawes on ollut naimisissa näyttelijä Matthew Macfadyenin kanssa vuodesta 2004 lähtien. Heillä on kaksi lasta. Vuodet 2001–2004 Hawes oli naimisissa Spencer McCallumin kanssa. Heillä on yksi lapsi.
Aiheesta muualla

Keeley Hawes Internet Movie Databasessa. (englanniksi)
Kirsti Westphalen

Berit Kirsti Kaarina Westphalen (s. 1953) on suomalainen diplomaatti. Hän on Suomen suurlähettiläs Bangkokissa, Thaimaassa jonne hän siirtyi pääkonsulin paikalta Los Angelesista,  Yhdysvalloista vuonna 2013. Westphalen on toiminut poliittisen islamin asiantuntijana Suomen ulkoministeriön Lähi-idän ja Pohjois-Afrikan yksikössä.
Kim Min-hee

| Kim Min-hee |
| --- | --- |
 Kim Min-hee Berliinin elokuvajuhlilla 2022.
Henkilötiedot
Syntynyt: 1. maaliskuuta 1982 (ikä 42) Etelä-Korea
Ammatti:  näyttelijä, malli
Näyttelijä
Aktiivisena:  1999–
 Nimikirjoitus
Aiheesta muualla
IMDb 
Elonet
Kim Min-hee (hangul: 김민희; hanja: 金珉禧; uudistettu latinisaatio: Gim Min-hui; 1. maaliskuuta 1982) on eteläkorealainen näyttelijä ja malli.
Kim Min-hee aloitti uransa mallina keskikouluikäisenä ja esiintyi teinilehtien kansissa. Hänen ensimmäinen näyttelyroolinsa oli vuonna 1999 televisiosarjassa School 2. Uransa alussa häntä pidettiin kriitikoiden keskuudessa ”viehättävänä, mutta ilmeettömänä näyttelijänä”, joka oli tunnettu lähinnä suhteestaan näyttelijä ja liikemies Lee Jung-jaen kanssa.
2000-luvulla Kim Min-hee näytteli muun muassa televisiosarjassa Goodbye Solo sekä elokuvissa Hellcats ja Actresses, jotka edesauttoivat hänen uransa nousua.
2010- ja 2020-luvuilla Kim Min-hee esiintyi muun muassa trillereissä Moby Dick, Helpless ja The Handmaiden sekä Hong Sang-soon elokuvissa Right Now, Wrong Then, On the Beach at Night Alone, La Caméra de Claire, The Day After, Grass, Hotel by the River, Nainen joka juoksi karkuun, Esittely ja The Novelist's Film.
Maaliskuussa 2016 Kim Min-heellä ja Hong Sang-soolla huhuttiin olevan suhde, jonka he molemmat vahvistivat maaliskuussa 2017.
Aiheesta muualla

Kuvia tai muita tiedostoja aiheesta Kim Min-hee Wikimedia Commonsissa
Kim Min-hee Internet Movie Databasessa. (englanniksi)
Kim Min-hee Elonetissä.
Kirstin Jean Lewis

Kirstin Jean Lewis (s. 14. joulukuuta 1975 Roodepoort) on eteläafrikkalainen jousiampuja. Hän edustaa seuratasolla kapkaupunkilaista Protea Sports Clubia. Lewis on ollut FITA:n ranking-listalla parhaimmillaan sijalla 28, jonka hän saavutti vuonna 2004.
Lewis on osallistunut olympialaisiin kolmesti, vuosina 1996–2004. Hän oli Atlantan kisoissa 1996 henkilökohtaisessa kilpailussa 30. hävittyään toisella kierroksella Moldovan Natalia Valeevalle. Lewis ampui myös maansa yhdenneksitoista sijoittuneessa joukkueessa. Hän oli Sydneyssä 2000 mukana vain henkilökohtaisessa kilpailussa, jossa hän putosi jälleen toisella kierroksella ja oli 32. Lewis sijoittui samassa kilpailussa kuudenneksitoista Ateenan kisoissa 2004.
Kippiauto

Esimerkki autosta, jonka kuormalava on ylhäällä.
Vetoauto ja perävaunu, jossa on kippimekanismi.
Kippiauto tarkoittaa kuljetukseen käytettävää kuorma-autoa, jonka lava on saranoitu ja voidaan hydraulisesti kallistaa. Tämän tarkoituksena on lavalla olevan kuorman tyhjentäminen. Tätä käytetään esimerkiksi sorakuormien kanssa.
Historia

Brittiläiseen Thornycroftiin liitetään ajatus lavasta, joka tyhjentää sisältönsä itse. Thornycroft aloitti 1800-luvun lopulla vaunujen myynnin, joissa lava kallistui. Varhain moottoroitujen kulkuneuvojen ilmestyessä oli käytössä käsiveivillä operoitava lava. Ensimmäisen maailmansodan yhteydessä ilmestyivät ensimmäiset hydraulisesti käytettävät ratkaisut.
Kiina paralympialaisissa

Kiina kilpaili ensimmäisen kerran paralympialaisissa vuoden 1984 kesäkisoissa New Yorkissa, Yhdysvalloissa. Ateenan kisojen jälkeen Kiina on ollut mitalipöydän kärjessä jokaisessa kesäolympialaisessa. Huolimatta siitä, että Kiina on osallistunut joka talvikisoihin Salt Lake Cityn jälkeen vuonna 2002, Kiina voitti ensimmäisen mitalin vasta vuoden 2018 talviparalympialaisissa, joissa Kiina voitti kaikkien aikojen ensimmäisen kultamitalin sekä ensimmäisen mitalin pyörätuolicurling-kilpailussa.
Komodo

Komodo
| --- | --- |
Sijainti:  8.55°S, 119.45°E Indonesia
Saariryhmä:  Pienet Sundasaaret
Vesialue:  Savunmeri 
Korkeimmat kohdat:  8  m, 436  m 
Pinta-ala:  390 km²
| --- | --- |
Asukasluku:  2000
Suurin kaupunki:  Komodo
Kieli:  komodon kieli
muokkaa - muokkaa wikitekstiä - muokkaa Wikidataa
Komodo on saari Indonesiassa. Se on osa Nusa Tenggara Timurin provinssia ja sijaitsee Sapesalmessa, hieman Floresin saaresta länteen. Saarella on pari tuhatta asukasta ja sen pinta-ala on noin 390 neliökilometriä. Suurin osa saaren asukkaista on 1500-luvulla Floresin saarelta karkotettujen vankien jälkeläisiä, jotka ovat sekoittuneet sulawesiläisiin bugeihin. Saarella puhutaan austronesialaiseen kielikuntaan kuuluvaa komodon kieltä. Saaren väestö on pääosin islaminuskoista, mutta siellä on myös kristitty- ja hinduvähemmistö. Komodo on tullut kuuluisaksi maailman suurimmasta liskolajista, komodonvaraanista.
Saari muodostaa yhdessä Padarin ja Rinjan useiden ympäröivien pikkusaarten kanssa Komodon kansallispuiston.
Komodon sijainti
Aiheesta muualla

Kuvia tai muita tiedostoja aiheesta Komodo Wikimedia Commonsissa